এখনও পর্যন্ত যা ভোট হয়েছে, তাতে ক্ষমতায় আসছে জোট। বজবজের সভায় মন্তব্য কংগ্রেস সহসভাপতি রাহুল গান্ধীর। পাশাপাশি, সামনের দুটি দফায় ভোটারদের এক সঙ্গে লড়ার আহ্বান জানান তিনি।
 ওয়েব ডেস্ক: এখনও পর্যন্ত যা ভোট হয়েছে, তাতে ক্ষমতায় আসছে জোট। বজবজের সভায় মন্তব্য কংগ্রেস সহসভাপতি রাহুল গান্ধীর। পাশাপাশি, সামনের দুটি দফায় ভোটারদের এক সঙ্গে লড়ার আহ্বান জানান তিনি। দুর্নীতি ইস্যুতে মুখ্যমন্ত্রীর বিরুদ্ধে তোপ দাগলেন কংগ্রেস সহ সভাপতি।  সারদা-নারদের পর কেন মুখ্যমন্ত্রী কোনও পদক্ষেপ নিলেন না? মুখবেড়িয়ার সভায় প্রশ্ন তুললেন রাহুল গান্ধী। রাহুল গান্ধীর মুখে টুম্পা-মৌসুমী। মহিলাদের অত্যাচারের বিরুদ্ধে যখন প্রতিবাদ করেন  মহিলারাই, তখন তাঁদের মাওবাদী তকমা দেওয়া হয়। মন্তব্য কংগ্রেসের সহ সভাপতি রাহুল গান্ধীর। এদিকে, জোটের সমর্থনে প্রচার করায় হামলা । হাওড়ার উদয়নারায়ণপুরের ঘটনা। অভিযোগ, সুদীপ বাগ ও শুভদীপ বাগ নামে ওই দুই ব্যক্তিকে বেধড়ক মারধর করে তৃণমূল আশ্রিত দুষ্কৃতীরা। যদিও অভিযোগ মানতে চাননি স্থানীয় তৃণমূল প্রার্থী সমীর পাঁজা। তাঁর পাল্টা দাবি,দুই তৃণমূলের কর্মীকে মারধর করেন সুদীপ ও শুভদীপ। তারই পাল্টা হিসাবে গ্রামের মানুষ মারধর করেছে ওই দুজনকে।